भाषाओं के साथ-साथ कलाओं का विकास भी मानव की वृहत्तर अभिव्यक्ति के अलावा वृहद विहान से जुडऩे की महत्वाकांक्षाओं का माध्यम रहा है। चूंकि परस्पर संवाद एवं सामुहिकता के विकास में पारस्परिक अभिव्यक्ति की संप्रेषणीय संभावनाएं एक अहम आधार है अत: यह जरूरी ही नहीं आवश्यक भी है कि अभिव्यक्ति के माध्यम में सार्थक संप्रेषणीयता का सामथ्र्य निहित हो। भाषाओं की तो हालांकि क्षेत्रीय सीमाएं हैं किंतु यह निर्विवाद तथ्य है कि चित्रकला वह वैश्विक भाषा है, जिसे विश्व के किसी भी कोने में स्वतंत्र अनुभूति, अभिव्यक्ति के साथ समझा, परखा और संवेदनाओं के स्तर पर सुना जा सकता है। जब चित्रकला देशों-उपनिवेशों की सीमाओं से परे एक सर्वग्राहय एवं सर्व स्वीकृत अभिव्यक्ति का सशक्त माध्यम है तो इसके व्यापक संप्रेषण एवं वृहद प्रभाव को देखते हुए इसके सृजन में स्वअनुशासन की शर्तें अंतरनिहित होना अस्वाभाविक नहीं है।